19. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 91500/6163 της 8/30 Σεπτ. 1966 (ΦΕΚ Β΄ 600) Περί καθορισμού καταβλητέου εις το Τ.Α.Σ. ποσού υπό Συμβολαιογράφων δι’ αναγνώρισιν χρόνου προϋπηρεσίας των. ΄Εχοντες υπ’ όψει 1)το άρθρ. 27 του Νόμ. 4507/1966 «περί ρυθμίσεως θεμάτων τινών των Δικηγόρων, Συμβολαιογράφων κλπ.» και 2)την δια του υπ’ αριθ. 16802/7.2.1966 εγγράφου του Τ.Α.Σ. υποβληθείσαν πρότασιν μετ’ αποσπάσματος των πρακτικών της από 1.9.1966 συνεδριάσεως του Δ.Σ. αυτού, αποφασίζομεν: Καθορίζομεν το υπό των συμβολαιογράφων καταβλητέον χρηματικόν ποσόν, δια την δι’ εξαγοράς αναγνώρισιν του χρόνου προϋπηρεσίας των ως δικηγόρων, δικολάβων και δημοσίων υπαλλήλων, ως χρόνου ασφαλίσεως παρά τω Ταμείω Ασφαλίσεως Συμβολαιογράφων, δι’ έκαστον μεν αναγνωριζόμενον έτος προϋπηρεσίας εν έδρα Πρωτοδικείου εις δραχ. 4.800, δι’ έκατον δε τοιούτον εν έδρα Ειρηνοδικείου εις δραχ. 3.600. 